بووشرا ئەسەد

بووشرا ئەسەد (٢٤ی تشرینی یەکەمی ١٩٦٠)، پزیشکێکی پسپۆڕی دەرمانسازییە لە زانکۆی دیمەشق، تاکە کچی سەرۆکی پێشووی سووریا حافز ئەسەدە، خوشکی سەرۆکی ئێستای سووریایە بەشار ئەسەد، و ھاوسەری ژەنەڕاڵ ئەسیف شەوکەت کە چەندین پۆستی ھەبووە، لەوانە بەرپرسی ھەواڵگری سەربازی سووریا و جێگری سەرۆکی ئەرکانی ھێزە چەکدارەکانی سووریا بۆ کاروباری ئاسایش، و بریکاری وەزیری بەرگریی سووریا، و لە بۆردوومانێک تیرۆرکرا لە بینای ئاسایشی نیشتمانی حیزبی بەعسی لەو وڵاتە.

بەھۆی شەڕی ناوخۆیی سووریاوە لە مانگی ئازاری ساڵی ٢٠١٢ خرایە لیستی ئەو کەسایەتییانەی حکوومەتی سووریا کە لەلایەن یەکێتیی ئەورووپاوە سزای ئابووری و قەدەغەکردنی گەشتکردنیان بەسەردا سەپێنرا. لە ٢٨ی ئەیلوولی ٢٠١٢دا ھەواڵێک بڵاوکرایەوە کە بووشرا ئەسەد لەگەڵ پێنج منداڵەکەیدا بۆ داوای پەنابەری لە ئیمارات ھەڵاتووە. ھەروەھا لە مانگی یەکی ساڵی ٢٠١٣ دایکی بەناوی ئەنسییە مەخلووف پەنای بۆ کچەکەی بەناوی بووشرا ئەسەد لە دوبەی بردووە.

 سەرچاوەکان 

پۆل:لەدایکبووانی ١٩٦٠
پۆل:دەرچووانی زانکۆی دیمەشق
پۆل:زیندووان
پۆل:موسڵمانانی سووری